Agrar sektorni zamonaviy qishloq xoʻjaligi texnikalari bilan taʼminlashning navbatdagi chora-tadbirlari toʻgʻrisida
(resolution, 2026-03-13)

Qishloq xoʻjaligi mahsulotlarini yetishtirishda zarur agrotexnik tadbirlarni oʻz vaqtida va sifatli amalga oshirish, agrar sektorda qishloq xoʻjaligi texnikasiga boʻlgan talabni qondirish hamda mavjud texnikalarni yangilash maqsadida qaror qilaman: 1. Ushbu qarorni qabul qilishdan koʻzlangan asosiy maqsad etib qishloq xoʻjaligida mexanizatsiyalash darajasini oshirish, jumladan, 2026-yilda paxtani mashinalar yordamida terib olish ulushini 70 foizgacha yetkazish belgilansin. 2. 2026-yilda yangi sotib olinadigan zamonaviy qishloq xoʻjaligi texnikalari va agregatlarining maqsadli koʻrsatkichlari 1-ilovaga muvofiq tasdiqlansin. 3. Qishloq xoʻjaligi vazirligi, Investitsiyalar, sanoat va savdo vazirligi hamda Iqtisodiyot va moliya vazirligi 2026-yilda qishloq xoʻjaligi texnika va agregatlari xaridini moliyalashtirish uchun davlat kafolati ostida jalb qilinadigan xorijiy kredit liniyalari hisobidan tijorat banklari orqali 400 million AQSH dollarigacha boʻlgan miqdorda mablagʻlar yoʻnaltirilishini taʼminlasin. 4. Belgilansinki, mazkur qarorning 3-bandi doirasida: (a) 2026-yil 1-mayga qadar dastlabki bosqichda 200 million AQSH dollari miqdoridagi mablagʻlarni jalb qilish boʻyicha barcha muzokaralar yakunlanishi va moliyalashtirish boshlanishi taʼminlanadi; (b) mablagʻlar tijorat banklariga 10 yil muddatga 2 yillik imtiyozli davr bilan yillik Markaziy bank asosiy stavkasida milliy valyutada subordinar qarz sifatida qayta moliyalashtiriladi; (v) tijorat banklari barcha turdagi qishloq xoʻjaligi texnika va agregatlari xaridi uchun 10 yil muddatga 2 yillik imtiyozli davr bilan yillik Markaziy bank asosiy stavkaga 4 foiz bank marjasi bilan milliy valyutada kreditlar ajratadi. Bunda: (i) kredit garov taʼminotining yetmagan qismiga sugʻurta kompaniyalarining kreditni qaytarmaslik xatarlaridan sugʻurta polisi garov sifatida qabul qilinadi; (ii) qishloq xoʻjaligi texnikalarini sotib oluvchilarga tijorat banki tomonidan belgilangan foiz stavkasining 10 foizlik punktidan yuqori qismi Agrar sohada toʻlovlar agentligi tomonidan belgilangan tartibda subsidiya sifatida qoplab beriladi; (g) tijorat banklari oʻzlariga yoʻnaltirilgan mablagʻlar hisobidan lizing tashkilotlariga qishloq xoʻjaligi texnikalarini lizing shartlarida ajratishga 10 yil muddatga 2 yillik imtiyozli davr bilan yillik Markaziy bank asosiy stavkasidan 2 foizlik punkt yuqori stavkada (shundan 2 foiz bank marjasi) milliy valyutada kreditlar ajratishi mumkin; (d) 2025-yilda paxta terish mashinalarini xarid qilish uchun avans toʻlovlarini moliyalashtirishga “Agrobank” ATBga ajratilgan 600 milliard soʻmning qaytishi hisobiga shakllangan mablagʻlar mazkur bandning “v” kichik bandida belgilangan shartlarda 2026-yilda paxta terish mashinalari xaridini kreditlashga yoʻnaltiriladi; (j) chet el valyutasining milliy valyutaga nisbatan kursi oʻzgarishi natijasida yuzaga keladigan moliyaviy yoʻqotishlar Oʻzbekiston Respublikasining respublika budjetidan qoplanadi. 5. 2026-yildan boshlab imtiyozli kredit va lizing shartlari asosida yetkazib beriladigan paxta va gʻalla kombaynlari boʻyicha kredit va lizing toʻlovlarini toʻlash muddati ushbu texnikalarni xarid qiluvchilar uchun yiliga ikki marta 31-yanvar hamda 31-iyul sanalari etib belgilansin. 6. Oʻzbekiston Respublikasi Prezidentining 2021-yil 11-noyabrdagi “Chirchiq shahrida qishloq xoʻjaligi mashinasozlik klasterini tashkil qilish chora-tadbirlari toʻgʻrisida”gi PQ-7-son qarorida nazarda tutilgan subsidiyalar kredit va lizingga yetkazib berilayotgan mahalliy ishlab chiqaruvchi korxonalarda ishlab chiqarilgan hamda xorijdan tayyor holda olib kelinadigan aniq donalab ekuvchi koʻp funksiyali chigit ekish seyalkalari, plyonka yigʻadigan agregatlar hamda paxta terish mashinalari uchun, istisno tariqasida, 2027-yil 1-yanvarga qadar tatbiq etilsin. 7. Tijorat banklarining kredit mablagʻlari hisobiga xarid qilingan qishloq xoʻjaligi texnika va agregatlari boʻyicha ajratiladigan subsidiyalar, birinchi navbatda, mazkur kreditlar boʻyicha bank oldidagi asosiy qarz va foiz toʻlovlarini soʻndirishga yoʻnaltirilsin. 8. Mazkur qarorning 3-bandida belgilangan tartibda jalb qilingan mablagʻlarning 40 million AQSH dollari 2025-yilda yetkazib berilgan 163 ta paxta terish mashinalari boʻyicha yakuniy hisob-kitoblarni amalga oshirish uchun “Oʻzagrolizing” AJga 10 yil muddatga yillik Markaziy bank asosiy stavkasida milliy valyutada ajratilsin. 9. Belgilansinki, mazkur qaror doirasida ajratiladigan bank kreditlari hisobidan xarid qilinadigan paxta terish mashinalarida yetkazib beruvchilar tomonidan global joylashuvni aniqlash tizimi (GPS) oʻrnatilgan boʻlishi majburiy hisoblanadi. 10. Qishloq xoʻjaligi vazirligi 2026-yil 1-sentabrga qadar “Raqamli qishloq xoʻjaligi” yagona integratsion platformasida paxta terish mashinalarining joylashuvi, harakatlanish yoʻnalishi va ish vaqtini onlayn rejimda koʻrib turish orqali texnikalardan maqsadli hamda samarali foydalanishni monitoring qilish imkonini beruvchi xizmatni ishga tushirsin. 11. Agrar sektorni qishloq xoʻjaligi texnikalari bilan taʼminlash boʻyicha respublika komissiyasi 2-ilovaga muvofiq tarkibda tashkil qilinsin va unga quyidagi vazifalar yuklansin: (a) imtiyozli resurslar hisobidan xarid qilinadigan, shu jumladan, “Toshkent traktor zavodi” MCHJ tomonidan yetkazib beriladigan qishloq xoʻjaligi texnikalari narxlari boʻyicha muzokaralar olib borish; (b) paxta terish mashinalarining 2026-yil 1-sentabrga qadar yetkazib berilishini tashkil etish; (v) qishloq xoʻjaligi texnikalariga kafolatlangan servis xizmatlarini koʻrsatish hamda ehtiyot qismlar bilan taʼminlash yuzasidan ishlab chiqaruvchilar bilan muzokaralar oʻtkazish. 12. Qoraqalpogʻiston Respublikasi Vazirlar Kengashi Raisi va viloyatlar hokimlari mazkur qarorga 1-ilovaga muvofiq qishloq xoʻjaligi texnikalari va agregatlarini xarid qilishni tashkil qilishga shaxsan masʼul va javobgar etib belgilansin. 13. Quyidagilarga: (a) qishloq xoʻjaligi vaziri oʻrinbosari A.N. Shukurovga — davlat kafolati ostida xorijiy kredit liniyalari oʻz vaqtida jalb qilinishiga; (b) iqtisodiyot va moliya vaziri oʻrinbosari A.Ya. Xaydarovga — xorijiy kredit liniyalari hisobidan mablagʻlar tijorat banklariga oʻz vaqtida yoʻnaltirilishi va oʻzlashtirilishi yuzasidan shaxsan javobgarlik yuklansin. 14. Oʻzbekiston Respublikasi Prezidentining ayrim qarorlariga 3-ilovaga muvofiq qoʻshimcha va oʻzgartirish kiritilsin. 15. Qishloq xoʻjaligi vazirligi manfaatdor vazirlik va idoralar bilan birgalikda ikki oy muddatda qonunchilik hujjatlariga mazkur qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 16. Mazkur qarorning ijrosini samarali tashkil qilishga masʼul va shaxsan javobgar etib Bosh vazir oʻrinbosarlari J.A. Qoʻchqorov va J.A. Xodjayev belgilansin. T/rHududlar nomiJami texnikalar sonishundan:aniq donalab ekuvchi koʻp funksiyali chigit ekish seyalkalaripaxta terish mashinalariuniversal traktorlarplyonka yigʻadigan va boshqa agregatlargʻalla oʻrish kombaynlari1.Qoraqalpogʻiston Respublikasi 470223702514932.Andijon viloyati434127857514163.Buxoro viloyati47010160100199104.Jizzax viloyati4572194028160105.Qashqadaryo viloyati72315063200260506.Navoiy viloyati1723050295857.Namangan viloyati33673727511158.Samarqand viloyati352131176613269.Surxondaryo viloyati57717994165134510.Sirdaryo viloyati4088650372251011.Toshkent viloyati35011140781061512.Fargʻona viloyati472173100351541013.Xorazm viloyati45318559451595Jami5 6741 7888009581 988140 J.A. Xodjayev—Bosh vazir oʻrinbosari, Respublika komissiyasi raisiA.N. Shukurov—qishloq xoʻjaligi vaziri oʻrinbosari, Respublika komissiyasi raisi oʻrinbosariSh.J. Toʻxtaboyev—Bosh prokuror oʻrinbosariB.X. Xaydarov—Sanoat kooperatsiyasi va davlat xaridlari agentligi direktoriA.Ya. Xaydarov—iqtisodiyot va moliya vaziri oʻrinbosariI.A. Kasimov—investitsiyalar, sanoat va savdo vaziri oʻrinbosariA.D. Vaxabov—Agrosanoat majmui ustidan nazorat qilish inspeksiyasi boshligʻi E.A. Kaxorov—“Agrobank” ATB boshqaruvi raisiU.U. Rozukulov—“Oʻzavtosanoat” AJ boshqaruvi raisiT.Yu. Rapikov—Vazirlar Mahkamasi kotibiyati mudiri, Respublika komissiyasi kotibi 1. Oʻzbekiston Respublikasi Prezidentining 2024-yil 12-dekabrdagi “Qishloq xoʻjaligini mexanizatsiyalash darajasini yanada oshirish chora-tadbirlari toʻgʻrisida”gi PQ-431-son qarori 4-bandining “d” kichik bandi quyidagi mazmundagi jumla bilan toʻldirilsin: “Bunda 2024-yildan boshlab lizing asosida berilgan paxta terish mashinalari qishloq xoʻjaligi korxonalari faoliyatiga bogʻliq boʻlmagan holda (fermer xoʻjaliklari yoki klasterlarning yer maydonlari davlat ehtiyojlari (zaxira) uchun olib qoʻyilganda yoki qishloq xoʻjaligi korxonalariga nisbatan belgilangan tartibda bankrotlik tartib-taomillari qoʻllanilganda) qayta rasmiylashtirilganda lizing toʻlovlari uchun beriladigan subsidiyalar istisno tariqasida saqlanib qolinadi”. 2. Oʻzbekiston Respublikasi Prezidentining 2025-yil 21-apreldagi “Davlat ishtirokidagi yirik korxonalarni xalqaro bozorlarda xususiylashtirish toʻgʻrisida”gi PQ-145-son qaroriga 1-ilovaning 23-pozitsiyasi chiqarib tashlansin.